เฉลิมพล สนิทวงศ์ชัย

นายเฉลิมพล สนิทวงศ์ชัย (21 มกราคม พ.ศ. 2481 - 10 กรกฎาคม พ.ศ. 2554) อดีตรองประธานสภาผู้แทนราษฎรไทย อดีตรัฐมนตรีช่วยว่าการกระทรวงพาณิชย์ และ อดีตสมาชิกสภาผู้แทนราษฎรจังหวัดอุดรธานี 7 สมัย

ประวัติ 
เฉลิมพล สนิทวงศ์ชัย เกิดเมื่อวันที่ 21 มกราคม พ.ศ. 2481 เป็นบุตรของนายสมศักดิ์ กับนางคำดี สนิทวงศ์ชัย  จบการศึกษาระดับ ปกศ.สูง จาก วิทยาลัยครูบ้านสมเด็จเจ้าพระยา สมรสกับนางบังอร สนิทวงศ์ชัย นายเฉลิมพล มีบุตร-ธิดา ที่เป็นสมาชิกสภาผู้แทนราษฎรจังหวัดอุดรธานี คือ นางสาวธิรดา สนิทวงศ์ชัย และ นายอรรถพล สนิทวงศ์ชัย  รัชพล สนิทวงศ์ย

งานการเมือง 
อดีตเป็นข้าราชการครู และได้รับเลือกตั้งเป็นประธานสหกรณ์ครูอุดรธานี ก่อนจะลงสนามการเมืองระดับชาติ ลงสมัครรับเลือกตั้งสมาชิกสภาผู้แทนราษฎรจังหวัดอุดรธานี และได้รับเลือกตั้งเป็นครั้งแรก ใน พ.ศ. 2519 สังกัดพรรคกิจสังคม และได้รับเลือกเรื่อยมา จนถึง พ.ศ. 2539 และเข้าได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลนายชวน หลีกภัย และในรัฐบาลพลเอกชวลิต ยงใจยุทธ 

ต่อมาได้ลงสมัครเลือกตั้งในปี พ.ศ. 2544 ในสังกัดพรรคไทยรักไทย แต่แพ้ให้กับนายศราวุธ เพชรพนมพร จนวางในการเมืองระดับชาติ จึงมาลงสมัครรับเลือกตั้งในการเลือกตั้งนายกองค์การบริหารส่วนจังหวัดในประเทศไทย พ.ศ. 2547 ซึ่งเป็นการเลือกตั้งผู้บริหารท้องถิ่นโดยตรงจากประชาชนเป็นครั้งแรกในประเทศไทย กำหนดจัดขึ้นในวันที่ 14 มีนาคม พ.ศ. 2547 เขาได้รับเลือกตั้งเป็นนายกองค์การบริหารส่วนจังหวัดอุดรธานีในสมัยแรก แต่ต่อมาพ่ายแพ้การเลือกตั้งนายกองค์การบริหารส่วนจังหวัดอุดรธานี สมัยที่สอง จึงทำให้ยุติบทบาททางการเมืองไป

สมาชิกสภาผู้แทนราษฎร 
เฉลิมพล สนิทวงศ์ชัย ได้รับการเลือกตั้งเป็นสมาชิกสภาผู้แทนราษฎรมาแล้ว 7 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดอุดรธานี สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดอุดรธานี สังกัดพรรคประชาราษฎร์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดอุดรธานี สังกัดพรรครวมไทย (พ.ศ. 2529)
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดอุดรธานี สังกัดพรรคความหวังใหม่
 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดอุดรธานี สังกัดพรรคความหวังใหม่
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดอุดรธานี สังกัดพรรคความหวังใหม่
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดอุดรธานี สังกัดพรรคความหวังใหม่

ถึงแก่อนิจกรรม 
เฉลิมพล สนิทวงศ์ชัย เสียชีวิตด้วยอาการหัวใจหยุดเต้นโดยเฉียบพลัน เมื่อวันที่ 10 กรกฎาคม พ.ศ. 2554 สิริอายุรวม 73 ปี

เครื่องราชอิสริยาภรณ์

อ้างอิง 

บุคคลจากจังหวัดอุดรธานี
สกุลสนิทวงศ์ชัย
ครูชาวไทย
นักการเมืองไทย
รองประธานสภาผู้แทนราษฎรไทย
สมาชิกสภาผู้แทนราษฎรจังหวัดอุดรธานี
นายกองค์การบริหารส่วนจังหวัดอุดรธานี
แนวร่วมประชาธิปไตยต่อต้านเผด็จการแห่งชาติ
พรรคกิจสังคม
พรรคกิจประชาคม
พรรคเอกภาพ
พรรคความหวังใหม่
พรรคไทยรักไทย
บุคคลจากมหาวิทยาลัยราชภัฏบ้านสมเด็จเจ้าพระยา
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.